Emisyon Eritye Papa Desalin pou madi 30 avril 2019
Refleksyon nou sou atik ki parèt nan Haitian Times ak lòt pawòl k ap pale nan kominote a ki ta vle sijere kòm Jumaane Williams sipòte Monique Chandler Waterman olye l sipòte kandidati Farah Louis pou ranplase l sa ta ta vle di li se yon anti Ayisyen
Lapolis anonse li touye Tije lannuit la epi Arnel pran bal; Gen Ayisyen k ap bat bravo! Lapolis te eskòte 7 teworis blan yo mennen yo ayewopò, anpil Ayisyen pa t di krik!
Emisyon Eritye Papa Desalin pou lendi 29 avril 2019
Nou salye sè nou Vayola Jean ki se yon enfimyè. Sendika 1199 kouwone li pandan wikenn nan kòm yon enfimyè ki distenge tèt li nan travay li pou ane 2019 la
Ranmase sou Vandredi Anba Tonnèl 26 avril 2019 la ak sè nou Fabienne Hyacinthe
-Depatman Deta Meriken anons bal ap chante nan viwon Anbasad Meriken nan Pòtoprens la nan moman n ap pale la. Yo pa bay okenn detay anplis sou sa k ap fèt la
-Samedi 27 avril ki sot pase a peyi Afrik Disid make 25 lannen depi eleksyon Nelson Mandela alatèt peyi a, yon jounen yo batize Jounen Lalibète. Anpil moun nan popilasyon an plenyen se moun rich yo k ap jwi libète sila a
-Finalman gen yon reprezantan Nasyonzini ki reyisi vizite Julian Assange nan prizon nan Angletè
Emisyon Eritye Papa Desalin pou madi 23 avril 2019
Nou voye fòs, kouraj, ak lanmou pou frè nou Mumia Abu Jamal k ap fete 65yèm anivèsè nesans li demen 24 avril la epi nou salye sè nou Mercedes Narcisse k ap fete anivèsè nesans li Vandredi bòn fèt tou
Kòmantè Mumia sou arestasyon Julian Assange nan
-Dosye Venezyela a: Larisi akize Meriken kòm lotè atak viris ki deranje konpitè k ap kontwole elektrisite nan Venezyela; Meriken ap chache sèvi ak destabilizasyon l ap fè nan Venezyela a pou l tou chavire Revolisyon Kibèn an; Rezistans anndan Anbasad Venezyela nan Washington nan
-Rapò envestigasyon Mueller sou konplotay Kanpay Trump lan ak Larisi a nan lari
-Sa yo rele opozisyon nan peyi nou an sanble lage sa nèt epi Ti kouyon an Jovenel Moise ap ouvè kò l
Emisyon Eritye Papa Desalin pou lendi 22 avril 2019
Ranmase sou Vandredi Anba Tonnèl 19 avril 2019 la ak sè nou Fabienne Hyacinthe
Yon lòt fwa ankò nou voye fòs, kouraj, ak lanmou pou sè nou Fabienne ki te pèdi tonton li Msye Alphonse Jean-Bart, lantèman an fèt jedi pase
Ti rapò sou rankont nou te fè ak sè nou Ana Maria Belique ki te nan zòn NY la
-Jodi a se jou 193 peyi k manm Nasyonzini yo selebre planèt tè a
-Komedi k rele lajistis nan peyi nou blanchi blanchi blanchisè lajan Jovenel Moise kòmkwa 14 kanè bank yo pa ta reprezante anyen dwòl
-Lendi pase 15 avril la se te dat pou moun k ap viv Ozetazin ranpli fòmilè enpo yo bay leta
Ti refleksyon nou sou eleksyon espesyal la k ap fèt nan 45yèm distrik nan Brooklyn nan pou ranplase Jumaane Williams
Emisyon Eritye Papa Desalin pou madi 16 avril 2019
Ayisyen anndan vant Prezidan Rene Preval Wikileaks te revele ki t ap bay anbasad Meriken tout kalte enfòmasyon sou msye se Gabriel Verret; Trèt, apatrid, ak kolaboratè yo vini tout jan
-Nou voye fòs, kouraj, ak lanmou pou fanmi ak zanmi Clivens Valcin, yon jèn Ayisyen 21 an yo sasinen nan Brooklyn nan (Foster ak Brooklyn Ave)
-Bank mondyal mete rapò deyò pou di se anviwon 3 milya dola vèt dyaspora Ayisyen an voye bay fanmi ak zanmi nou nan peyi a epi chif sa a reprezante 31% kòb k ap bwase nan peyi a
-Ti diplis sou arestasyon alatèt Wikileaks lan Julian Assange
Ti diplis sou devlopman nan dosye TPS la
Emisyon Eritye Papa Desalin pou lendi 15 avril 2019
Konbit pou leve kanpe devan Beacon Theater jedi swa apati 6pm pou n manifeste kont Bill ak Hilary Clinton k ap pale nan espas sila a nan Manhattan
Ranmase sou Vandredi Anba Tonnèl 12 avril 2019 la ak ti deplase fanmi Anba Tonnèl la te fè pou n t al wè ekspozisyon travay grafik frè nou Frantz Louis
-Ti rapò sou prezantasyon dosye dola senkant ak 5 santim chak minit la ki te nan tribinal mèkredi pase
-Ti rapò sou manifestasyon KOMOKODA devan prezantasyon Bill ak Hillary Clinton nan Beacon Theater jedi pase
-Nou salye frè nou Raymond Dugué
-Jij William Kuntz nan Brooklyn nan deside suiv chimen Jij Chen nan California epi l mete yon kanpo sou dezisyon Trump pou fèmen TPS pou Ayisyen Ozetazini
-Koudeta nan peyi Soudan: apre 30 lannen Omar el-Bachir pèdi pouvwa l
-Prezidan Ekwatè a retire azil Julian Assange epi li envite peyi Angletè vin arete msye anndan anbasad Ekwatè nan vil Lond; Mannèv ap fèt pou pimpe Assange vin manje prizon oswa menm pèn lanmò Ozetazini
Emisyon Eritye Papa Desalin pou madi 9 avril 2019
Konbit pou kominote a vin pote kole Mekredi a midi nan Eastern District Court nan Cadman Plaza nan Brooklyn kote premye seyans dosye Dola Senkant lan pral plede
Konbit nou pou mete "Diri Peyi M" sou tab Ayisyen nan dyaspora a; Remèsiman pou fanmi k deja rele epi k jwenn diri yo
Si w vle sipòte atelye pwodiksyon poupe nwa pou a:
https://www.gofundme.com/f/munecas-negras-identidad-y-resistencia
Emisyon Eritye Papa Desalin pou lendi 8 avril 2019
Ranmase sou Vandredi Anba Tonnèl 5 avril 2019 la
Ti koze ak avoka Marcel Denis sou dosye dola senkant ak 5 santim chak minit la ki devan tribinal nan NY jodi a
Konbit pou kominote a vin pote kole Mekredi a midi nan Eastern District Court nan Cadman Plaza nan Brooklyn kote premye seyans dosye sila a pral plede
Nou salye 2 oditè Msye ak Madam Israel ki tou 2 ap fete anivèsè nesans yo jodi a
Emisyon Eritye Papa Desalin pou madi 2 avril 2019
Yon emisyon espesyal jodi a sou sè ak frè nou yo ki jwenn lanmò nan lanmè Turks & Caicos pandan yo t ap chache lavi
Refleksyon nou sou trajedi Turks ak Caicos la
Emisyon Eritye Papa Desalin pou lendi Premye avril 2019
Ranmase sou Vandredi Anba Tonnèl 29 mas 2019 la ak sè nou Fabienne Hyacinthe
Nou salye gran frè nou Pè Belamour ki pèdi yon pitit fi li
Yon ti repase sou dosye TPS la: Pwolongasyon jiska janvye 2020 pou Ayisyen k gen TPS yo
-Yon ti batiman kanntè k t ap transpòte sè ak frè nou pou rive Zil Turcs & Caicos koule, 15 kadav jiskaprezan
-104 lejislatè Meriken ekri Sekretè Deta Meriken Mike Pompeo sou dosye Ayiti a
-Bravo pou UNIFA ki fè dezyèm gradyasyon li ayè dimanch lan
-Larisi pase Meriken nan rizib sou dosye Venezyela a